
Comunicat de presă
Data: 18.08.2026




Comuna Traian Vuia construiește o nouă sală de sport
în satul Sudriaș, prin Programul Regional Vest


Unitatea Administrativ-Teritorială Comuna Traian Vuia anunță implementarea proiectului Construire sală de sport, cod SMIS 358628, în cadrul Programului Regional Vest 2021–2027.
Proiectul, finanțat prin Programul Regional Vest și din bugetul local, prevede construirea unei noi săli de sport în satul Sudriaș, comuna Traian Vuia, județul Timiș, pe amplasamentul cu numărul cadastral 407270, în proximitatea școlii existente.

Obiectivul general al proiectului este de a îmbunătăți accesul la infrastructură educațională și sportivă de calitate prin dezvoltarea unei infrastructuri moderne, accesibile și funcționale. Investiția va asigura condiții adecvate pentru desfășurarea activităților sportive și educaționale și va contribui la promovarea unui stil de viață activ în rândul copiilor și tinerilor. Proiectul respectă în totalitate normele europene de mediu și principiul „Do No Significant Harm” (DNSH).

Impactul asupra comunității:
Proiectul oferă elevilor și comunității din comuna Traian Vuia oportunitatea de a beneficia de o infrastructură sportivă modernă și accesibilă. Prin construirea noii săli de sport se vor asigura condiții corespunzătoare pentru orele de educație fizică, activități sportive și activități educaționale și comunitare, contribuind la dezvoltarea armonioasă a copiilor și tinerilor și la creșterea atractivității infrastructurii educaționale locale.

Principalele activități:
· Construirea și amenajarea noii săli de sport, inclusiv realizarea structurii, acoperișului și finisajelor;
· Amenajarea spațiilor interioare, inclusiv vestiare, grupuri sanitare, dușuri și spații administrative;
· Realizarea instalațiilor electrice, sanitare, de încălzire și răcire;
· Amenajarea acceselor și a circulațiilor pietonale și carosabile;
· Crearea facilităților de acces pentru persoanele cu dizabilități;
· Amenajarea suprafeței sportive pentru practicarea voleiului și badmintonului.

Proiectul se desfășoară pe o perioadă de 28 luni, până la data de 12.09.2028.
Valoarea totală a proiectului este de 9.845.773 lei, din care 6.958.376 lei reprezintă cofinanțarea Uniunii Europene. 

CONTACT:

Nume: Suciu Denis Daniel
Funcția: Manager de proiect
Telefon: 0731 822 995
Email: comunatraianvuia@yahoo.com
Website: www.primariatraianvuia.ro




Programul Regional Vest este principalul instrument de finanțare din fonduri europene care sprijină creșterea economică și îmbunătățirea calității vieții locuitorilor din Regiunea Vest.
Proiectul este cofinanțat de Uniunea Europeană, prin ADR Vest în calitate de Autoritate de Management pentru
Programul Regional Vest 2021-2027. Pentru informații detaliate despre program, accesați www.vest.ro.
Conținutul acestui material nu reprezintă în mod obligatoriu poziția oficială a Uniunii Europene sau a ADR Vest”.

